Omajademoskeen i Aleppo.
**Omajademoskeen** (arabisk: (جامع بني أمية بحلب *Jāmi‘ Bani Umayah Bi-Halab*) eller **Den store moskeen** i Aleppo (arabisk: جامع حلب الكبير‎‎ *Jāmi‘ Halab al-Kabīr*) er den største og eldste moskeen i Aleppo i Syria. Den ligger i gamlebyen i Aleppo som er ført inn på UNESCOs liste over verdensarv.

Minareten som nå har falt net.
Omajademoskeen ble først reist tidlig på 700-tallet. Den nåværende bygningen ble reist på 1000- til 1300-tallet. Minareten stod ferdig i 1090 under Seldsjukkriket. Minareten hadde en kvadratisk form ulikt den vanlige runde eller sylindriske formen. Den var 45 m høy og dekket av arabisk tekst, og var et landmerke i Aleppo. Moskeen har inngang fra Aleppos souk. Ifølge tradisjonen er det levningene av Sakarja, far til Johannes som oppbevares i en sarkofag i moskeen og omtales på arabisk også som Sakarjas moske. Moskeen har likhetstrekk med Den store moskeen i Damaskus som den etterlignet eller som byggherren forsøkte å overgå. Den store moskeen i Córdoba, «La Mezquita», hadde også Den store moskeen i Damaskus som forbilde og ble bygget etter at umajjadene erobret Den iberiske halvøy.

Historie
--------

I hellenistisk tid var stedet byens agora, og i kristen tid var det tomt for Sankta Helena-katedralen. Det første bygget ble reist under umajjadene. Det ble trolig fullført av Sulaymān ibn ʿAbd al-Malik, og kan ha blitt påbegynt av Al-Walīd I som ifølge tradisjonen skal ha brukt materialer fra en tidligere kirkebygning. Deres bror Maslama ibn Abd al-Malik kan også ha stått bak oppføringen. På grunn av etterfølgende ødeleggelser og gjenoppbygging/ombygging er ingenting igjen av det opprinnelige moskebygget. Restene av katedralen ble brukt av kristne lenge etter at moskeen ble bygget i katedralens kirkegård/hage. I 1124 ble restene av katedralen tatt over av Aleppos kadi og omgjort til madrasa som gjengjeldelse for korsfarernes fremferd mot muslimer.

På 1000-tallet kontrollerte Mirdasid-dynastiet byen og bygget en fontene med kuppel på gårdsplassn. Minareten ble reist i sultan Tutush Is regjeringstid. Abu'l Hasan Muhammad, den sjiaislamske kadi, sørget for å få minareten bygget. Minareten er delvis inspirert av senantikk arkitektur. Minareten ble utformet av den lokale arkitekten Hassan ibn Mukri al-Sarmani og er inndel i fire felt med ulikt innhold. Mesteparten av moskeens arkitektoniske og stilistiske element skriver seg fra Zangidenes og Ajjuibidenes periode. Moskeen brant ned i 1169 og ble endret fullstendig (med unntak av minareten) ved Nūr ad-Dīns gjenoppbygging. Senere ombygginger har i sin tur erstattet mesteparten av arbeidene utført under Nūr ad-Dīn.

Borgerkrigen
------------

Moskeen med skader etter kamphandlinger. En haug med murstein er restene etter minareten
Desember 2016 etter at regjeringshæren gjenerobret området  Foto: Tasnim News Agency 
I oktober 2012 ble Omajademoskeen rammet under kamphandlinger mellom grupper fra Den frie syriske armé og Den syriske hæren under Den syriske borgerkrigen. Bashar al-Assad erklærte at moskeen skulle være reparert innen utgangen av 2013.

Opprørere inntok moskeen tidlig i 2013 og var midt i et område med intense kamper våren 2013. Opprørere og regjeringshæren var bare 200 meter fra hverandre. Under nye kamphandlinger i april 2013 ble minareten fra 1090 rammet av en granat og rasert. Øyenvitner antyder at det ikke nødvendigvis var et direkte treff som fikk den slanke minareten til å falle. Moskeens nordvestlige veggen ble også ødelagt. Regjeringshæren skyldte på opprørere, opprørerne skyldte på regjeringshæren. Opprørerne hadde forskanset seg inne i moskeene under kampene om Aleppo og moskeens vegger dekket av kulehull Snikskyttere holdt til minareten. Kuppelen i moskeen har også rast ned. Etter al-Assads regime gjenerobret området i desember 2016 foreligger planer om å gjenreise moskeen og andre sentrale historiske bygg i byen. Ramzan Kadyrov og Tsjetsjenia støtter gjenreisingen. Ifølge *Haaretz* står Putin bak Kadyrovs engasjement for moskeen og er et tiltak for å styrke Russlands nærvær i Syria. På grunnlag av fotodokumentasjon fra 2010 har minareten blitt rekonstruert digitalt i detalj.

Litteratur
----------

* Bacharach, Jere L. (1996). «Marwanid Umayyad Building Activities: Speculations on Patronage». I Gulru Necipoglu. *The Encyclopaedia of Islam Part 157*. 13. BRILL. ISBN 9004106332.
* Brend, Barbara (1991). *Islamic Art*. Harvard University Press. ISBN 067446866X.
* Grousset, Rene (1991). *The Empire of the Steppes: A History of Central Asia*. Rutgers University Press.
* Martijin Theodoor Houtsma, red. (1987). *E.J. Brill's First Encyclopaedia of Islam 1913–1936*. 3. BRILL. ISBN 9004082654.
* George Mitchell, red. (1978). *Architecture of the Islamic World*. Thames and Hudson.
* Raby, Julian (2004). Gulru Necipoglu, red. *Muqarnas 21 Essays In Honor Of J.M. Rogers: An Annual On The Visual Culture of The Islamic World*. 21. BRILL. ISBN 9004139648.
* Tabaa, Yasser (1997). *Constructions of power and piety in medieval Aleppo*. Penn State Press. ISBN 0-271-01562-4.

Referanser
----------

1. 1 2  Fangi, G. Piermattei, L. & Wahbeh, W. (2013). Spherical Photogrammetry as Rescue Documentation for The Reconstruction of some UNESCO Sites in Syria. *International Journal of Heritage in the Digital Era*, 2(3), 335-341.
2. 1 2  Mitchell, 1978, s. 231.
3. 1 2  Maruf, Kanishk Tharoor and Maryam (3. mars 2016). «Museum of Lost Objects: Aleppo's minaret». *BBC News* **(engelsk)**. Besøkt 11. august 2017.
4. 1 2  McDonnell, Patrick J. (15. mai 2017). «'There are no words that can describe my sadness.' Syrians return to Aleppo to find their beloved mosque destroyed». *Los Angeles Times* **(engelsk)**. ISSN 0458-3035. Besøkt 11. august 2017.
5. 1 2 3 4  Burns, R. (2009). *Monuments of Syria: A Guide.* IB Tauris, New York.
6. 1 2 3  Bacharach, J. L. (1996). Marwanid Umayyad building activities: speculations on patronage. *Muqarnas,* 13, 27-44.
7. ↑  Walker, B. J. (2004). Commemorating the sacred spaces of the past: The mamluks and the umayyad mosque at Damascus. *Near Eastern Archaeology*, 67(1), 26.
8. ↑  Aukrust, K. & Skulstad, D. (2011). *Spansk gullalder: og arven fra jøder og muslimer*. Pax Forlag.
9. ↑  Bianca, S. (2010). Historic cities in the 21st century: core values for a globalizing world. *Managing Historic Cities,* 27-33.
10. ↑  Bacharach, 1996, s. 34.
11. ↑  Tabaa, 1997, s. 17.
12. ↑  Tabaa, 1997, s. 40.
13. ↑  Guidetti, M. (2009). The Byzantine heritage in the Dār al-Islām: churches and mosques in al-Ruha between the sixth and twelfth centuries. *Muqarnas*, Volume 26 (pp. 1-36).
14. ↑  «Historic Aleppo mosque damaged in fighting; repairs ordered». *The Washington Times* **(engelsk)**. 15. oktober 2012. Besøkt 11. august 2017.
15. ↑  «Minaret of historic Syrian mosque destroyed in Aleppo». *The Guardian* **(engelsk)**. 24. april 2013. ISSN 0261-3077. Besøkt 12. august 2017.
16. ↑  «Syrians aren't just rebuilding an ancient mosque in Aleppo – they are rebuilding their community». *The Independent* **(engelsk)**. 25. juli 2017. Besøkt 11. august 2017.
17. ↑  Sim, David (4. august 2017). «Could Aleppo's Old City rebuilt exactly as it was? Unesco think so». *International Business Times UK* **(engelsk)**. Besøkt 11. august 2017.
18. ↑  Vasilyeva, Nataliya (21. juli 2017). «Chechnya becoming major player in rebuilding war-torn Syria». *The Philadelphia Tribune* **(engelsk)**. Besøkt 11. august 2017.
19. ↑  «Seeking to Improve Muslim Ties, Russia Forcing Chechens to Finance Syria's Reconstruction». *Haaretz* **(engelsk)**. 18. juli 2017. Besøkt 11. august 2017.

|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames
 |